Езоп
Роза и неувехка

Превод от старогръцки: Тодор Сарафов, 1967

chitanka.info

Една неувехка, която била израснала до роза, й казала:

— Колко красиво цвете си ти! Желана си и от боговете, и от хората. Облажавам те за красотата и аромата ти.

А розата казала:

— Но аз пък, неувехке, живея кратко време — дори никой да не ме откъсне, пак увяхвам. А ти цъфтиш и живееш вечно млада.

По-добре е човек да живее, като се задоволява с по-малко, отколкото да живее кратко време в охолство и да го сполети нещастен обрат на съдбата или пък да умре.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.